Tere tulemast vaatama saadet "Evangeelium Andrew Wommackiga"
mis räägib Jumala tingimusteta armastusest ja armust.
Tähistame Charise Piiblikooli 20. aastapäeva,
mille kaudu on jüngerdatud inimesi üle kogu maailma.
Nüüd aga Andrew Wommack isiklikult.
Tere tulemast vaatama taas me saadet!
Meil on käimas seeria Jumala tõelisest loomusest,
kuigi eelmises saates rääkisime pisut teisel teemal
tänu abordi seadustamise aastapäevale USA's.
Meil oli saates erikülalisena Carrie Fisher,
keda üritati 1968. aastal aborteerida.
Ta ema läks aborti tegema
ja seda veel enne, kui see seaduslikult lubatud oli,
Ma ei tea kõiki selle looga seotud detailne,
aga ta ema tegi abordi ära
ja sai hiljem teada, et on siiski endiselt raske.
Kogu tehtu tekitas temas süütunnet
ja ta otsustas oma raseduse lõpuni kanda.
Ta sünnistus kestis enam kui 30 tundi,
mille käigus esines mitmeid komplikatsioone.
Ühtlasi oli ka Carriel sündides erinevaid probleeme.
Arstid hoiatasid, et tal saab olema vaimseid probleeme
ja mida kõike veel.
Pool ta nägu oli halvatud ja ta oli ühest kõrvast kurt.
Tal oli ka jalgadega probleeme, aga Jumal tervendas ta neist.
Tal on veel küll probleeme vasaku keha poolega,
kuid tervikuna on tegu väga võimsa looga.
Ma pole kunagi varem intervjueerinud kedagi,
kes on elanud üle abordi.
Väga unikaalne lugu.
Carrie jagas meiega erinevaid asju,
aga üks asi, mis eriliselt esile tõusis,
oli lugu sellest, kui Carrie oli 12-aastane
ja ta sai teada, et põhjus, miks tal on kõik need hädad
on selles, et ta ema tahtis aborti teha.
See teadmine tegi talle haiget ja ta oli teatud aeg ka vihane,
aga samas andestas siiski oma emale.
Ema kasvatas ta üles ja on üks ta parimaid sõpru.
Carrie on ka pea 3 aastat abielus olnud
ja nad kolisid tagasi Houstonisse,
et aidata Carrie ema, kel on tervisega probleeme.
See oli üks võimas tunnistus!
Samas tunnistus ka sellest, et lapse näol pole tegu lihtsalt lootega
nagu ilmalikud inimesed püüavad seda nimetada,
jättes kui mulje, et loode pole veel inimene
ja on lihtsalt kui mingi moodustis.
Carrie ema püüdis teda aborteerida raseduse esimesel trimestril,
kuid Carrie jäi siiski ellu,
olles täiesti elav, hingav ja funktsioneeriv inimene,
kes on pidanud küll tulema toime emotsionaalse valuga
oma füüsilise puude ja muude raskuste pärast.
Carrie rääkis, kuidas teda peksti koolis ja sülitati ta peale.
Nii pidi ta selle valuga toime tulema,
üritades kord isegi enesetappu, et sellest kõigest lahti saada.
Ometi tuli ta sellestki ilma ühegi kõrvalnähuta välja,
mis veenis teda, et Jumalal on ta elu jaoks siiski plaan.
Nii on ta elavas suhtes Jumalaga,
reisides samas mööda ilma ringi ja jagades inimestega oma lugu.
Loeksin teile siinkohal ühe lõigu Psalmidest 139:13-17:
"Sest sina valmistasid mu neerud ja kudusid mind mu ema ihus.
Ma tänan sind, et olen nii kardetavalt imeliselt loodud.
Imelised on sinu teod, seda tunneb mu hing hästi.
Mu luud ei olnud varjul sinu eest, kui mind salajas loodi,
kui mind maa sügavuses imeliseks kooti.
Su silmad nägid mind juba mu eos
ja su raamatusse kirjutati kõik päevad, mis olid määratud,
ehk küll ühtainustki neist ei olnud olemas.
Ent kui kallid on mulle sinu mõtted, oh Jumal!
Kui väga suur on nende arv!"
Siit võiks muidugi veel edasi minna,
aga nii see kirjakoht
kui mitmed teisedki piiblisalmid näitavad,
et veel enne, kui laps väljub ema üsast,
on kõik selle lapse elupäevad Jumala raamatusse juba kirja pandud.
Laps ei ole vaid mingi moodustis ega lihtsalt osa naise ihust,
vaid sellel on omaenda süda ja DNA
ja tegu on täiesti eraldi inimesega naise ihus.
Nii on see saatana vale inimestele,
mis ütleb, et naisel on endal õigus otsustada oma ihu üle.
Kuidas aga on selle "naise" õigustega, kes on selle naise ihus?
Kuidas jääb lapse õigustega?
Meil pole õigust võtta teise inimese elu
ja viljastumise hetkest alates saab just alguse teise inimese elu.
See intervjuu Carriega tegi selle asja veelgi selgemaks mu jaoks.
Küsisin me saate lõpus,
kas tal oleks midagi öelda aborti plaanivatele naistele
või naistele, kes on juba aborti teinud.
Minu jaoks osutus kogu selle intervjuu tipphetkeks see,
kui Carrie vaatas kaamerasse ja ütles kõigi aborteeritud laste nimel:
"Tahan, et teaksite, et need lapsed andestavad teile
ega ole pahased te peale.
Nad on andestanud teile ja armastavad teid."
Kogesin otsekui Jumal ise oleks seda öelnud.
USA's on aborteeritud enam kui 53 miljonit last.
53 miljonit aborteeritud beebit!
See põhjustab ikka tohutut süütunnet,
millega naised elavad,
sest nad teavad oma südames, et see polnud õige.
Teine asi, mis mind Carrie intervjuus väga puudutas,
oli see, kuidas ta nägi 7-8-aastasena unenägusid,
kus ema üsas olevat last püüti tappa ja laps oli väga traumeeritud sellest.
Peale seda aga läks veel 5-6 aastat, kuniks Carrie sai teada,
et ta ema oli üritanud teda aborteerida.
Kuid enne, kui ta sellest veel midagigi teadis,
näidati talle seda unes.
Ma ei mõista seda lõpuni,
kuid usun, et selles peitub üks vaimne dünaamika,
mille kaudu Jumal püüdis talle neid asju ilmutada.
Nii tean ka, et nõnda nagu Carrie nägi neid unenägusid,
nõnda ka naised, kes püüavad oma aborte maha salata
ja väita, et tegu polnud veel päris eluga,
teavad oma südames siiski, et see pole õige.
Nad teavad, et nad on tapnud omaenda lapse.
Tean, et ka me saadet vaatavad naised,
kes on selle teemaga kokku puutunud.
Kuid kasutasin Carrie enda sõnu.
Carrie, kes on abordi üle elanud elav hing
ja kes on andestanud oma emale, kandes täna hoolt tema eest.
Carrie elas abordi üle ja usun, et ütles Püha Vaimu õhutusel:
"Te lapsed andestavad teile.
Jumal andestab teile ja armastab teid,
mistõttu te süda ja elu võib saada tervendatud."
Usun, et üks päev saab olema suur taaskohtumine,
sest need salmid Psalmis 139 viitavad sellele.
See, et mõni laps ei omanud võimalust
tulla ilmale ja kasvada suureks, nii et kõik teda näeksid,
ei tähenda, et Jumal neid ei näeks.
Jumal nägi neid veel enne, kui neid ema üsas loodigi
ja täna on nad koos Jumalaga.
Ja me saame nägema üks päev kõiki neid aborteeritud lapsi.
Üks mu endisi kolleege ja hea sõber Jim
nägi selle kohta unenäo,
mis kujunes hiljem terveks looks.
Ta tegi sellest loost ka video,
näidates lapse aborteerinud naise kohtumist
oma aborteeritud lapsega taevas.
Need ema ja laps said omavahel taas kokku.
Täiega võimas lugu,
mis kannab pealkirja: "Rõõmus taaskohtumine".
Tahaksin mängida sellest ühe episoodi ette.
Eriti veel teile, kes tunnete end süüdi
ja teate, et oma lapse aborteerimine oli vale tegu.
Olete maadelnud kogu selle looga,
aga tahaksin veelkord rõhutada seda, mida Carrie me saates ütles,
et te aborteeritud lapsed andestavad teile
ja ka Jumal andestab teile,
mistõttu saate ka iseendale andeks anda.
Tahan, et vaataksite seda videoklippi "Rõõmus taaskohtumine"
ja ma tulen veel saate lõpus tagasi.
Rõõmus taaskohtumine
Tahtsin lihtsalt, et sa teaksid
Ma olen rase.
Tahtsin lihtsalt, et sa teaksid
Mul on nii kahju.
Tahtsin lihtsalt, et sa teaksid
Ma ei tahtnud sul minna lasta
Ja nad elasid õnnelikult elu lõpuni.
Tahtsin lihtsalt, et sa teaksid
Nad ütlesid, et sa ei mõju mulle hästi
Nad ütlesid, et ma ei näe
Kuid tahan, et sa teaksid
Et ma ei tahtnud sul lasta minna
"Tema pühib ära iga pisara nende silmist
ning surma ei ole enam ega leinamist ega kisendamist,
ning valu ei ole enam, sest endine on möödunud.” Ilm.21:4
Tänu Jumalale! Kas polnud mitte võimas?
Usun, et see idee ja video olid Jumalast inspireeritud.
Tunnen ka Jimi, kes selle kõik kokku pani.
Usun, et Jumal kõnetab selle läbi paljusid inimesi.
Olen isiklikult igati abordi vastu.
Usun, et see pole õige asi ja tegu on mõrvaga.
Nii ma ka rõhutan seda sageli.
Samas tean, et paljud teist on teinud aborti
ja paljud teist ka mõistavad, et see oli vale tegu.
Ühtlasi peate tegelema sellega kaasnenud süütundega.
Seetõttu tahtsingi jagada teiega seda videot,
et julgustada teid
ja anda teada,
et see laps, kelle aborteerisite, on teile andestanud.
Ja et Jumal on teile andestanud.
Kui olete pöördunud Jumala poole ja teinud Temast oma elu Issanda,
on Jumal teile andestanud,
mistõttu nüüd on aeg ka iseendale andeks anda.
See lugu tõesti kõnetas mind.
Ootasin hoopis midagi muud,
kui küsisin Carrielt, mida ta tahaks vaatajatele öelda.
Võinuks ju arvata, et ta on kibestunud
ja ta öelnuks, kui kohutav see kõik on
ja katsugu keegi midagi sellist oma lastele teha!
Ma ei teadnud, mida ta ütleb, kuid kujutasin ette erinevaid vastuseid.
Carrie aga ütles: "Ütlen kõigi aborteeritud laste nimel,
et nad annavad teile andeks ja et Jumal annab teile andeks."
See avaldas mulle sügavat muljet
ja näitas samas, millist tööd on Jumal Carrie südames teinud.
Usun, et see, mida ta ütles, vastab tõele.
Jumal osutab oma armu ja halastust aborti teinud naistele.
Mitte selleks, et anda hoogu juurde uute abortide tegemiseks,
vaid et vabastada teid süütundest ja valust,
mida ehk tehtud abortide pärast tunnete.
Nii tahan anda selle kõik teile edasi.
Usun, et Jumal ise kõnetab teid -
naisi, kes vaatavad meid nii USA's kui üle maailma,
kus meie saadet nähakse.
Usun, et paljud naised saavad vabaks.
Nii naised kui ka mehed,
sest paljud mehed ju nõustusid sellega
ja isegi õhutasid naisi aborti tegema või lausa nõudsid seda.
Nii peate ka teie andma iseendale andeks
oma poolt tehtu pärast.
Usun, et Jumal osutab inimestele oma armu, halastust ja andestust
ja seda just praegu.
Ma tõesti usun seda.
See on olnud tohutu koorem, mille all olete äganud.
Tohutu süü- ja hukkamõistu tunne, mis on hõõgunud pinna all.
Olete ehk osade inimeste eest suutnud seda varjata,
jättes mulje, et kõik on hästi.
Aga jäädes üksi ja vaikseks, on see kõik tõusnud taas pinnale.
Jumal aga tahab andestada teile just praegu,
et muuta kogu te ülejäänud elu.
Ta võib teid vabastada sellest kõigest.
Aga mitte ainult vabastada, aga teha teist ka teiste abistajad,
et edastada neilegi Jumala andestust.
Nii usun tõesti, et Jumal tahab andestada teile just praegu.
Tahan palvetada teie eest.
Kui see lugu puudutab teid -
olete te siis mees või naine, kes on põhjustanud abordi
ja kes vaevleb nüüd seetõttu süütunde all,
siis tahan, et avaksite oma südame ja võtaksite vastu Jumala andestuse.
See võib osutuda elumuutvaks kogemuseks te jaoks
ja muuta te elu kõige täiega.
Isa, ma palun kõigi nende meeste ja naiste eest,
kes meid praegu vaatavad.
Aitäh, et lasid Carriel tulla
ja rääkida meile abordis ellu jäämisest.
Aitäh Sulle ka sõna eest, mille Carrie kaudu edastasid,
et annad andeks kõigile, kes on aborti teinud.
Isa, usun, et see andestus jõuab nende inimesteni just praegu.
Kus iganes nad ka on - kas oma kodus või kus iganes,
usun, et Su armastus ja andestus voolavad nende ellu.
Et kõik see süü- ja hukkamõistu tunne, millega nad on aastaid elanud,
saab murtud just praegu
ja Sa puudutad ning muudad neid.
Aitäh Isa, Su põhjaliku töö eest nende sees.
Usun, et see kõrvaldab selle okka, mille saatan on nende sisse pannud
ja mis on põhjustanud nii palju valu ja vaeva.
Aitäh Isa,
et Sinu armastus ja andestus täidavad neid just praegu.
Aitäh, et nad saavad kord kogema rõõmsat taaskohtumist
ja see aborteeritud laps jõudis kohemaid Sinu ligiollu.
Kui need, kes seda aborti tegid,
on parandanud meelt ja teinud Sinust oma elu Issanda,
saab neid ka ootama ees see rõõmus taaskohtumine
ja see laps andestab neile täiesti.
Aitäh Sulle Isa selle eest!
Usun, et õnnistad neid inimesi selle teadmisega
ja nad saavad vabaks juba täna.
Aitäh Sulle selle eest!
Ja mitte ainuüksi nemad ei saa vabaks,
aga nad saavad vabastama ka teisi, olles ise kogenud seda vabadust.
Nii et me täname Sind selle ime eest,
et puudutad just praegu inimeste elusid üle maailma.
Tänan Sind selle eest Jeesuse võimsal nimel.
Aamen.
Kui Jumal on teid täna puudutanud, andke meile sellest teada
kirjutades inglise keeles aadressile: info@awmi.net
Tean, et paljud said täna puudutatud,
aga sellest kuulmine oleks mulle suureks julgustuseks.
Sellest, kuidas Jumal on teid puudutanud ja vabastanud.
Ühtlasi saavad me vabatahtlikud julgustada teid
ja meil on ka materjale, mida teile saata.
Olen kirjutanud raamatu "Kristlik filosoofia".
Selle pealkiri võib küll ajada inimesi pisut segadusse
ja nad ei tea, mida see endast kujutab,
aga see räägib kaasaja "haigustest".
Homoseksualismist, loomisest vs evolutsioon jne.
Aga siin raamatus on ka peatükk abordist.
Isegi, kui olete kogenud Jumala andestust,
peate siiski ka teadma, mida Piibel ja arstid selle kohta ütlevad.
Neid allikaid on palju, mis kinnitavad, et laps kogeb valu
ja tunneb kõike abordiga seonduvat juba väga varajases staadiumis.
Te vajate vastuseid neile teemadele, et osata aidata ka teisi.
Nii tahame saata teile selle raamatu kingituseks,
kui meiega ühendust võtate.
Kuulake ära järgnev reklaam
ja võtke meiega ühendust, et tellida endale need materjalid.
Andrew näitas teile täna klippi videost "Rõõmus taaskohtumine",
mis on loodud teenistuse Heart of The Family poolt.
Nägemaks uuesti seda videot
või saamaks rohkem teada selle teenistuse kohta,
külastage ekraanil nähtavat kodulehte:
Andrew kompaktne õppeseeria "Jumala tõeline loomus"
on saadaval nii CD'na kui DVD'na.
Ühtlasi on see õpetus saadaval raamatu kujul.
Kogu õpetust on audio-variandis võimalik
ka me kodulehelt tasuta alla laadida.
Külastage ekraanil nähtavat aadressi
Tänase loengu pealkiri oli "Jumala tõeline loomus" 1. osa,
mis on tellitav me kodulehelt.
Kui teil aga pole võimalik seda endale lubada,
saadetakse see teile tänu partnerite toetusele tasuta.
See pakkumine jõuab peagi lõpule, nii et reageerige juba täna!
Andrew mainis tänases saates ka oma raamatut "Kristlik filosoofia",
mille saate samuti tellida me kodulehelt.
Tegu on tasuta pakkumisega,
kus iga pere peale saab tellida ühe raamatu.
Tellimiseks kasutage ekraanil nähtavat kontaktinfot.
Leiate me kodulehelt teisigi materjale ja asju, mida tasuta alla laadida.
Ekraanil on kõik kontaktandmed, mille kaudu võtta ühendust.
Loodame teist kuulda juba täna!
Ühtlasi tahame teavitada teid Andrew eesootavatest koosolekutest,
mille kohta leiate täpsemat infot www.awme.net
Täpsem info kõige kohta on leitav www.awme.net
Siinkohal kõlab Andrew üleskutse ühele konverentsile,
mis leidis aset nende teenistuse ruumides Colorados
2015. aasta mais.
Konverentsil võeti kokku kõik vahendid ja võimalused,
mille Jumal on andnud A. Wommack teenistusele
ja Charise piiblikoolile
ja jagati neid kõigi kohal olnud jumalariigi töölistega.
Üritusel osales inimesi üle maailma.
Konverentsil kõneles ka Keith Moore ja see oli suurepärane aeg.
Üritus leidis aset 2015. aasta mais.
Siin aga on juttu samuti juba toimunud suvekonverentsist,
mis toimus Colorados, Charise piiblikooli ruumides.
Tegu oli kogu pere suvekonverentsiga, kus tegevust jagus nii täiskasvanutele,
kui ka lastele ja noortele.
See oli võrratu aeg, mis kestis terve nädala.
Toimusid nii hommikused kui õhtused teenistused,
kus kõnelesid nii Charise piiblikooli õppejõud
kui Andrew Wommack.
Võrratu aeg nende uutes ruumides.
Täpsem info selle aasta ürituste kohta www.awmi.net
Muuda oma elu
Muuda maailma
Tõlge: Anne-Ly Raukas
Andrew Wommack Teenistus